Furgajōncy tepich, abo tyż Magiczny tepich to je wystympōjōncy we berach tepich, kery mo magiczno moc przekludzanio ôsōb we lufcie (furgajōnc), natychmiast abo fest gibko do miejsca przeznaczynio. We literaturze. Furgajōnce tepichy pojawioły sie we literaturze oud czasōw biblijnych aże do dzisiej. We Ojropie stoły sie znōme s Berań 1000 a jednyj nocy. W niych taki tepich należoł do princa Persyje Housaina, skuli tego co miou ōun siedziba we Tangu tepich mioł miano "Magiczny tepich s Tangu". Furgajōncy tepich Salōmōna bou zrobiōny ze zielōnygo jedwobiu yndlowanygo złotym, na 60 mil dugigo a tak samo szyrokigo. Podle bojki, kej Salōmōn zicnył sie na tepich a wiater go porwoł, poruszoł sie furgajōnc we lufcie tak gibko, aże śnodaniy jod we Damaszku a ôbiod we ziymii Medōw. Wiater poddowoł sie jygo wole, a kej Salōmōn chcioł podkryślić swa moc a podbudować sława, kozoł tepichowi sie zatrzyńść, a ôd tygo trzyńsiynio umrzyło 40 tyś. ludzi. Tepich Salōmōna bōł chrōńōny ôd dyszczu baldachimym s ptokōw. Je ōun tyż wspōmniany we Ksiyndze Cudōw szejka Muhammada ibn Yahya al-Tadifi al-Hanbaligo. We ruskich beraniach ludowych, Baba Jaga podarowoła Iwanowi Gupielokowi furgajōncy tepich, a tyż inksze magiczne przedmioty. Dary te pōmogły Iwanowi przelyźć "bez trzidziści dziewiyńć krajōw". Ruski malyrz Wiktor Wasniecow wykonoł ilustracyje do jydnygo s wydań tych berōw. W ôpowiadaniu Marka Twaina "Captain Stormfields Visit to Heaven" furgajōnce tepichy bōły środkem transportu we niebie. Tajno historyjo furgajōncygo tepicha (ang.)